HistorioCeloj, idealoj, sintenojEnkonduka KursoEmblemoEminentaj TeozofistojPrezidantojDatenoj
#000001
Tekstoj origine verkitaj en esperantoTradukoj
#000002
La Emblemo de la Societo
#000003
La suba teksto estas la traduko de la teksto ekzistanta en la retpaĝo
#000004
La emblemo de La Teozofia Societo konsistas el kelkaj simboloj; ĉiuj estis uzataj ekde tre antikvaj tempoj por esprimi profundajn spiritajn kaj filozofiajn konceptojn pri la homo kaj la universo. Ili troviĝas en malsamaj formoj en la grandaj religioj de la mondo. Ilia universaleco estas ankaŭ montrata per ilia apero en vaste apartigitaj kulturoj.
#000005
Ĉiu simbolo studata aparte liveros riĉecon de kompreno. Kune, kiel en tiu emblemo, ili sugestas vastan evoluan procezon ampleksante la tutan naturon, fizikan kaj spiritan, kaj ilia studo povas konduki la seriozan esploranton al kontemplado de kelkaj el la plej profundaj misteroj de la ekzisto.
Parte pro sia antikveco, parte pro la malfacileco starigi ilian originon, la simboloj ne povas esti interpretataj tre precize. La interpreto ĉi tie proponata estu prenata kiel sugesta de la veroj, kiujn ili celas transdoni, anstataŭ kiel ekzakta determino de ilia signifo.
#000006
La Ankh: En la centro de la du interplektitaj trianguloj estas tio, kio estas konata kiel la Ankh (aŭ la Ansa Kruco). Ĝi konsistas el cirklo kronante la Taŭo-Krucon (tipo de kruco, kiu havas la formon de la litero 'T'). La Ankh estas egipta simbolo de granda antikveco, kaj ĝi portretas la reviviĝon de la spirito el ĝia kovraĵo de materio, alie esprimita kiel la triumfo de la vivo super la morton, de la spirito super la materion, de la bono super la malbonon. Tiu koncepto de la ‘Resurekto' troviĝas en ĉiuj grandaj religioj.
#000007
La Trianguloj, rigardataj aparte, simbolas la tri facetojn de la manifestaĵo, kiu estas konata kiel la Triunuo en diversaj religioj, kaj personigita en Kristanismo kiel Patro, Filo kaj Sankta Spirito, kaj en Hinduismo kiel Ŝivao, Viŝnuo kaj Bramo. La malhela de la du trianguloj, kiu montras malsupren, kaj la hela triangulo, kiu montras supren, simbolas respektive la alvenon de la vivo de la Spirito en la materion kaj la supreniron de tiu vivo el la materio en la Spiriton, la eternan opozicion inter la lumaj kaj mallumaj fortoj en la naturo kaj en la homo.
#000009
La Svastiko: Ĝi estas alia de la multnombraj formoj, en kiu la kruco troviĝas. Ĝi estas la Fajra Kruco, kun braĉoj de turniĝanta flamo rivoluantaj laŭhorloĝnadle por reprezenti la grandegajn energiojn de la naturo senĉese kreanta kaj dissolvanta la formojn, tra kiuj la evolua procezo okazas.
#000010
Ni donis ĉi tie nur etan indikon de la grandaj gamo kaj profundo de signifo enhavita en la emblemo de la Societo. La studo de ĝia simbolismo estas preskaŭ neelĉerpebla. Tiuj, kiuj deziras daŭrigi tiun studon pli detale povas legi The Theosophical Seal [La Teozofia Sigelo] de Arthur M. Coon aŭ The Secret Doctrine [La Sekreta Doktrino] de H.P. Blavatsky. Ankaŭ The Hastings Dictionary of Religion and Ethics [La Vortaro de Hastings de Religio kaj Etiko] kaj kelkaj ĝeneralaj enciklopedioj enhavas utilajn artikolojn pri simbolismo ĝenerale kaj pri apartaj simboloj.
#000012